বাংলাদেশে শিক্ষিতের হার এখন যদি কেউ বলেন একশত ভাগ। আমি তাদের সাথে দ্বিমত পোষণ করি। শুধুই স্বাক্ষর জানলে তাকে জাতীয় পরিসংখ্যান-গত দিক দিয়ে শিক্ষিত বলতে পারি। তবে সে শিক্ষায় বিচার-বুদ্ধি নিশ্চয়ই পরিপক্বতা আসে না। আর সে দুর্বলতার জায়গাটিকেই পুঁজি করে, আমাদের পবিত্র ধর্ম ইসলামকে ঢাল হিসেবে ব্যবহার করে বিভ্রান্ত করার চেষ্টায় মত্ত রাজাকার, দেশদ্রোহী ঐ জামাত-শিবির পক্ষ। জামাত-শিবির বাংলাদেশের জনগোষ্ঠীর বেশ কিছু অংশকে বিভ্রান্ত করে তাদেরকে বলছে- জামাত-শিবির করলে এবং এর পেছনে থাকলে তাদের বেহেশত নাকি নিশ্চিত। সর্ব শক্তিমান আল্লাহ প্রদত্ত হাদিস-কোরআনের সুনির্দিষ্ট বানীকে ভুল ভাবে উপস্থাপন করে, ধর্মপ্রাণ মানুষকে বেহেশতের চাবি দেবার প্রতিশ্রুতি দিচ্ছে! পবিত্র হাদিস থেকেই আমরা জানতে পারি একটি ঘটনা- বেধর্মী একজন মহিলা, যিনি কিনা কখনোই ইসলাম ধর্ম মানেন নাই, ইসলাম ধর্ম এর কোণ নিয়ম-কানুন পালন করেন নাই। তিনি শুধুমাত্র পিপাসায় থাকা একটি কুকুরকে পানি খাওয়ানোর পুন্যে, জীবে দয়া দেখানোর পুন্যে আল্লাহ তাকে বেহেশত নসিব করেছেন। পবিত্র ইসলাম ধর্ম কাউকে অধিকার দেয় নাই, কে বেহেশত পাবেন আর কে জাহান্নামি হবেন। জামাত-শিবির সে মিথ্যাচার করতেও দ্বিধা করছে না। আল্লাহ ওদের হেদায়েত করুক।